projecte-aina/catalan_government_crawling huggingface dataset:
El cap de la Unitat de Microscòpia Óptica Avançada del CRG, Timo Zimmermann, va afirmar que en biologia no necessitem veure-ho tot, necessitem veure menys per investigar amb eficàcia, durant el Cafè Científic organitzat pel Centre de Regulació Genòmica aquest dimecres, al Palau Robert, amb el nom "Què s'hi amaga darrera una imatge científica?".
Un Cafè Científic que va comptar amb una gran assistència de públic molt interessat en el tema i que va participar activament en el debat, organitzat en el marc de l'exposició "Tree of Life".
En començar l'acte, l'investigador postdoctoral de l'Institut de Ciències Fotòniques (ICFO), Jason Otterstrom, va expressar la seva satisfacció pel fet que tres físics dels Estats Units hagin guanyat el Nobel 2014 de Química per desenvolupar la microscòpia fluorescent.
Al seu torn, l'artista Anna Rierola va subratllar que la base artística per transmetre el seu univers és la imatge tecno-científica.
En el debat es va parlar del succeeix quan un biòleg, un físic i una artista miren a través del microscopi.
També s'hi van plantejar qüestions com ara el tipus de noves tecnologies que necessiten els biòlegs, la connexió que hi ha entre l'art i aquestes imatges científiques, i les múltiples lectures que es poden trobar darrera cada imatge, segons l'ull que les observi.
Les tècniques de microscòpia s'han perfeccionat molt des dels primers microscopis òptics.
I els físics, enginyers i fins i tot els biòlegs, segueixen buscant millores.
En què consisteixen aquests avenços?
Com alteren aquestes eines la realitat?
Cal tenir en compte que els científics empren proteïnes fluorescents o anticossos per poder visualitzar diferents aspectes dels orgànuls cel•lulars, de les cèl·lules, teixits i/o organismes, i tot això altera d'una manera o d'una altra allò que observem sota el microscopi.
Les visites guiades que es faran els dies festius i caps de setmana a l'exposició "Temps de Romànic.
Art, vida i consciència", comencen aquest dijous, 11 de setembre.
Les visites s'han programat a les 12 hores, i cal inscriure's per telèfon o correu electrònic.
El grups es complementen amb les persones que s'apuntin el mateix dia.
Les visites dinamitzades poden ser per a famílies, amb una durada d' una hora i mitja, i visites guiades per a públic general, d'una hora.
El tipus de visita es determinarà en funció de les inscripcions.
Les visites seran en català; en funció de la demanda, es podran crear grups específics per fer la visita en castellà.
El professorat interessat en el tema pot assistir a dues sessions de presentació de l'exposició i del programa educatiu el 19 de setembre, a les 11 h, i el 22 de setembre, a les 12 h.
Les visites, d'una hora i mitja de durada, s'organitzen en els nivells educatius de Cicle superior de Primària, ESO, Batxillerat.
S'han programat de dilluns a divendres (laborables segons calendari de Barcelona ciutat), de 10 a 11.30 h i d'11.30 a 13 h.
Per a totes les activitats descrites, les reserves i peticions es faran directament, de dilluns a divendres (no festius), de 9 a 14 hores als telèfons: 93 292 12 60 / 93 292 11 72, o al correu electrònic [EMAIL]
El Palau Robert presenta l'exposició "Universal.
La salut a Catalunya" amb la voluntat de donar a conèixer, comprendre i valorar el model sanitari de Catalunya, que garanteix l'assistència a totes les persones i fomenta la cohesió social.
Aquesta mostra és també un homenatge als professionals de la salut, que es dediquen en cos i ànima a investigar, estudiar, diagnosticar, curar, cuidar i assistir els malalts.
La Generalitat de Catalunya organitza aquesta exposició, coordinada per Quim Torrent.
Es pot visitar del 13 de desembre al 31 de maig del 2020, a les Sales 1 i 2 del Palau Robert.
Catalunya disposa d'un sistema sanitari públic que li ha permès assolir unes quotes de benestar i d'esperança de vida només comparables amb els països més avançats en atenció sanitària i accés al sistema de salut.
El compromís del sistema de salut és atendre sempre tothom 24 hores al dia, 365 dies l'any.
L'exposició s'estructura en els àmbits següents: Vivim junts, bateguem junts; Més de quaranta anys cuidant-nos; Defensem la universalitat; Escoltem el territori, Comptem els minuts de la salut, i Decidim la salut del futur.
CATALUNYA 360 és una experiència d'immersió en la Catalunya actual amb imatges espectaculars que es poden visionar en un Dom Geodèsic itinerant que es presenta a la plaça de Sant Domènec de Manresa entre el 24 de gener, a partir de les 14 hores, i el 28, amb la col·laboració de la Delegació Territorial del Govern de la Generalitat a la Catalunya Central i l'Ajuntament de Manresa.
CATALUNYA 360 també és l'epíleg, el complement visual de l'exposició institucional, interactiva i itinerant " Catalunya: 7,5 milions de futurs", organitzada per la Generalitat.
Partit de bàsquet del Manresa al pavelló del Nou Congost
Les dades i les imatges de l'exposició i el DOM, que va iniciar el seu recorregut a finals de desembre al Jardí del Palau Robert, serveixen per donar una visió global del territori i injectar optimisme, un sentiment d'autoestima i confiança en el futur des del rigor.
Catalunya es presenta com un país d'oportunitats, com un sol poble, plural i inclusiu.
Les causes comunes són les de la llibertat, la democràcia i la convivència, la igualtat i la fraternitat, des de perspectives polítiques diverses.
El DOM presenta imatges rodades en 360 per a aquesta proposta perquè els ciutadans gaudeixin d'una experiència immersiva, un recorregut trepidant en les seves parets circulars.
Hi veiem imatges com ara el naixement d'un nadó a l'Hospital de la Vall d'Hebron, el Museu del MNAC, Mercabarna, un quiròfan 5G de l'Hospital Clínic, l'arribada d'un òrgan a l'hospital de la Vall d'Hebron i el transplantament, el Centre de Recerca i Transferència de Tecnologia Tèxtil a Canet de Mar, el Centre de Logística Mango a Lliçà de Munt, un partit de bàsquet a Manresa, el Centre Computacional de Catalunya, el Centre de Control TMB.
L'exposició i el DOM mostren un retrat de la Catalunya actual, un viatge del present cap al passat i del present cap al futur.
La mirada al passat es pot veure en l'exposició en un mapping interactiu que ofereix un recorregut històric a través de les principals fites econòmiques de Catalunya, des de la Revolució Industrial fins a final del segle XX.
El fil conductor són les iniciatives empresarials, sempre contextualitzades en el context polític en què tenen lloc.
És el fil conductor de l'emprenedoria catalana fins als nostres dies.
El moment que viu Catalunya el coneixem amb les dades i imatges que aporten claus per interpretar la realitat econòmica, social i demogràfica del país.
Les dades socials, culturals i econòmiques, indicadors i estadístiques reals posen de manifest el dinamisme, la vitalitat, l'emprenedoria i la capacitat d'iniciativa d'una societat viva i dinàmica.
CATALUNYA 360 i l'exposició, que també es va presentar al Palau Robert, volen ser un estímul perquè els 7,5 milions de catalans configurin la idea de futur en els àmbits polític, econòmic, social i educatiu, i pretenen posar en valor els actius que tenim.
Una representació àmplia de la generació que va viure els anys d'esplendor de la sala de festes i club social Bocaccio va assistir a la inauguració de l'exposició "Bocaccio, temple de la Gauche Divine", en un acte que va tenir lloc el 15 de gener i que va omplir la Sala d'Actes.
L'acte també va servir per presentar el llibre "Bocacccio.
On passava tot", escrit per Toni Vall, que també és el comissari de la mostra.
El director general de Difusió, Jordi del Río, va afirmar que l'exposició dedicada a la sala de festes i club social Bocaccio demostra que es pot ser feliç i creatiu en temps difícils com els que es vivien en la dècada dels 60 a Barcelona, en la inauguració de l'exposició.
Al seu torn, el comissari de la mostra i autor del llibre "Bocaccio.
On passava tot", que també es va presentar en aquest acte, va afirmar que l'exposició fa reviure un espai mític de Barcelona, un focus d'antifranquisme.
També va remarcar la seva fascinació per la col·lecció d'objectes i documents amb memòria, la qual cosa el va portar a interessar-se per Bocaccio.
Vall també va comentar que Bocaccio va estendre els tentacle a altres territoris com l'edició de llibres, el disseny, el cinema...
També van parlar en l'acte, conduit pel periodista Òscar Dalmau, la model i actriu Teresa Gimpera i l'escriptor Enrique Vila-Matas, que van recordar moltes de les vivències que es van viure a Bocaccio, que va obrir el febrer del 1967 i va tancar el juliol del 1985.
L'exposició explica l'impacte i la transcendència de Bocaccio en la vida política, cultura i social a Barcelona i Catalunya.
La mítica sala del carrer Muntaner 505, creada el febrer de 1967 per Oriol Regàs i que va tancar el juliol del 1985, va ser l'indret preferent de trobada de l'anomenada Gauche Divine.
Va esdevenir el punt de reunió d'una generació de professionals liberals que excel·lien en el seus respectius camps: fotografia, música, arquitectura, disseny, moda, cinema, edició, literatura...
Aquesta nova proposta del Palau Robert presenta un recorregut per fotografies, objectes i tota mena de documents que testimonien l'empremta estètica i conceptual d'un lloc que va ser pioner en la creació d'una imatge de marca a través del marxandatge que va consolidar Bocaccio com molt més que una discoteca.
- 4, 25, 26 i 27 de setembre, de 18 a 19 h
- 24 i 28 de setembre, d'11 a 12 h
Lloc: Palau Robert | Centre d'Informació de Catalunya | Passeig de Gràcia, 107 | 08008 Barcelona
Tallers per a professorat de secundària de ciències i biologia
Dates: 9 de setembre a les 10h i a les 18h.
Tallers per a classes d'ESO o Batxillerat
23 de setembre a les 10 h i a les 13 h.
2 d'octubre a les 10 h i a les 13 h.
9 d'octubre a les 10 i a les 13 h
Cal fer reserva prèvia al web de l'exposició per participar-hi: http://bit.ly/1qWBVo5
La salut a Catalunya", que es presenta a les Sales 1 i 2, estarà tancada el dimarts 18 de febrer, a partir de les 18.30 hores, i el dimecres 19 de febrer al matí, amb motiu de l'emissió del programa de ràdio "Aquí amb Josep Cuní".
La mostra reivindica el model sanitari de Catalunya, que garanteix l'assitència a totes les persones i fomenta la cohesió social.
El programa "Aquí amb Josep Cuní" de SER Catalunya s'emetrà en directe demà dimecres, 19 de febrer, a partir de les 9 hores, des de l'exposició "Universal.
La consellera de Salut, Alba Vergés, serà entrevistada en aquest programa en què es parlarà sobre el model sanitari de Catalunya i els reptes i desafiaments que té plantejats en el futur.
Les Sales 1 i 2 es tancaran al públic aquest dimarts, a partir de les 18.30 hores, i demà dimecres al matí, amb motiu del programa de ràdio.
L'accés es fa amb invitació que es pot descarregar a sercatalunya.cat
Entrevista amb la consellera de Salut, Alba Vergés
El temple de la Gauche Divine" està obtenint un èxit rotund i ha rebut més de 18.000 visitants al seu primer mes d'obertura, amb una mitjana d'unes 600 persones diàries.
Aquestes dades posen de manifest l'interès que ha generat aquesta proposta agosarada entre ciutadans de diverses generacions, que gaudeixen d'un plantejament expositiu evocador i estèticament atrevit.
La mostra, que es pot visitar des del 16 de gener al Palau Robert, explica, molt visualment, l'impacte i la transcendència de la sala de festes i club social Bocaccio en la vida política, cultural i social de Barcelona i Catalunya, en un moment de canvis, mutacions i obertura.
L'exposició, comissariada pel periodista Toni Vall, es pot visitar fins al 12 d'abril.
AVANÇSA concedeix un préstec participatiu de mig milió d'euros a l'empresa Ledmotive Technologies S.L.
Es tracta d'una inversió del projecte Innova Global, la línia de cofinançament impulsada per AVANÇSA i destinada a projectes empresarials innovadors i estratègics.
Ledmotive Technologies S.L amb tecnologia pròpia que permet crear, copiar, dissenyar i compartir qualsevol tipus d'il·luminació natural o artificial, ha tancat una ronda de finançament de 1,85M€, dels quals 0,5M procedeixen d'AVANÇSA.
L'empresa és una spin-off de l'IREC (Institut de Recerca en Energia de Catalunya), fundada por el Dr.
Josep Carreras (president i CTO) i dirigida per Meritxell Carreras (CEO).
L'equip actual està format per 14 persones.
Els fons s'utilitzaran per assentar la seva tecnologia, escalar la producció i potenciar la comercialització i internacionalització, inicialment en el sector de la salut, amb un objectiu clar: millorar la qualitat de vida, el benestar i el confort de les persones.
El Departament d'Empresa i Coneixement de la Generalitat de Catalunya, a través d'AVANÇSA, li va concedir un préstec participatiu de 500.000 euros per impulsar el creixement, el desenvolupament i la internacionalització de la companyia.
Aquest préstec correspon dins del programa Innova Global iniciat al 2016 amb una dotació de 25 milions d'euros.
Aquesta línia de finançament impulsada per AVANÇSA i ACCIÓ té per objectiu fomentar iniciatives d'innovació empresarial amb alt potencial de creixement a Catalunya, amb caràcter innovador i vocació internacional mitjançant la coinversió.
AVANÇSA, entitat del Departament d'Empresa i Coneixement, té com a objectiu fomentar i desenvolupar el creixement i la consolidació d'empreses que aportin valor afegit i diferenciació, que siguin sostenibles i que creïn llocs de treball.
L'entitat s'encarrega de donar suport tècnic, administratiu i econòmic a aquestes empreses i participa, com a soci minoritari, en projectes empresarials estratègics i viables econòmicament i financera.
Constituïda a Barcelona l'any 2016, la companyia desenvolupa solucions tecnològiques per crear una plataforma per a les empreses per construir, gestionar i escalar aplicacions de conversa empresarial automatitzada
L'empresa emergent ofereix signatures digitals gratis durant la quarantena i participa en una iniciativa global per desenvolupar passaports immunitaris contra el coronavirus
Validated ID participa en un fòrum internacional, la Covid Credentials Initiative, que treballa a aconseguir a mig termini una solució tecnològica per garantir que, amb dades anònimes i privades, tots puguem demostrar si estem o no infectats del coronavirus.
El Departament d'Empresa i Coneixement de la Generalitat de Catalunya, a través d'AVANÇSA, li va concedir un préstec participatiu de 500.000 euros per impulsar el creixement, el desenvolupament i la internacionalització de la companyia.
Aquest préstec correspon dins del programa Innova Global iniciat al 2016 amb una dotació de 25 milions d'euros.
Aquesta línia de finançament impulsada per AVANÇSA i ACCIÓ té per objectiu fomentar iniciatives d'innovació empresarial amb alt potencial de creixement a Catalunya, amb caràcter innovador i vocació internacional mitjançant la coinversió.
Validated ID, una companyia amb seu a Barcelona que des de 2012 ofereix un servei de signatura electrònica i que ha apostat decididament per donar suport a altres empreses durant la quarantena.
Per aquesta raó, Validated ID ha posat en marxa un servei de signatures electròniques gratis i il·limitades fins a finals de maig.
La Generalitat, a través de l'Empresa de Promoció i Localització Industrial de Catalunya, (AVANÇSA), ha presentat la nova línia d'inversió INNOVA CREIXEMENT amb la col·laboració d'ACCIÓ per fomentar i desenvolupar el creixement d'empreses d'alt valor afegit i elements de diferenciació, que siguin sostenibles i que creïn llocs de treball.
La Generalitat, a través de l'Empresa de Promoció i Localització Industrial de Catalunya, (AVANÇSA), ha presentat la nova línia d'inversió INNOVA ENERGY TECH amb la col·laboració amb l'Institut Català de l'Energia (ICAEN) per impulsar el finançament d'iniciatives per a la transició energètica.
Tant la modalitat Innova Creixement com Innova Energy Tech funcionen seguint les pautes següents:
Suport financer en coinversió, mitjançant:
Pacte de socis en funció de les característiques de la inversió.
A més, els criteris que guiaran la inversió són:
Empleneu i envieu el següent formulari per determinar la documentació a presentar i els passos a seguir.
Les empreses que vulguin optar a la intervenció d'AVANÇSA han de complir els requisits següents:
Avançsa realitza inversions en empreses d'alt valor afegit que estiguin en fase de creixement o de consolidació i realitza co-inversions amb altres players com poden ser empresaris, fons d'inversió, empreses industrial o entitats financeres.
Enfocades sempre a dinamitzar el territori català.
L'Empresa de Promoció i Localització Industrial de Catalunya, SA (AVANÇSA) l'administra un Consell d'Administració configurat per un mínim de tres membres i un màxim de sis, nomenats per la Junta General d'Accionistes i designats atenent criteris de competència empresarial, professional o tècnica i d'idoneïtat per exercir el càrrec.
El Consell d'Administració actual de la societat es va acordar en la sessió del 21 de juny de 2018 i està format pels següents membres:
President del Consell d'AVANÇSA
secretari d'Empresa i Competitivitat
director general de Patrimoni de la Generalitat de Catalunya
director general de Promoció Econòmica, Competència i Regulació
Secretari del Consell d'Administració d'AVANÇSA
Avançsa se centra en ser un instrument d'inversió i/o de finançament, on actualment hi ha una oportunitat que no és atesa per altres actors.
Té com a objectiu fomentar i desenvolupar el creixement i la consolidació d'empreses que aportin valor afegit i diferenciació, que siguin sostenibles i que creïn llocs de treball.
Per a l'inversor, Avançsa té com a finalitat donar suport estratègic i potenciar la competitivitat del teixit empresarial català davant els nous reptes globals, s'apropa al màxim a la seva realitat i a les seves necessitats i l'acompanya en el seu procés de diferenciació competitiva i de cerca contínua de noves oportunitats de negoci.
Avançsa no només dóna suport econòmic a les empreses i als inversors.
La inversió dóna accés a l'inversor a les xarxes TECNIO i EURECAT, a l'anàlisi tècnica d'ACCIÓ i a la seva xarxa internacional i, a més, pot disposar de forma gratuïta del processament pipeline de projectes i de línies de coinversió.
L'inversor pot disposar també d'una anàlisi tècnica i financera de l'equip d'Avançsa, d'una auditoria preventiva (due diligence) i de seguretat jurídica en compartir el risc amb una entitat pública.
L'Empresa de Promoció i Localització Industrial de Catalunya, SA (AVANÇSA) és una societat mercantil, íntegrament participada per la Generalitat de Catalunya, constituïda el mes juliol de 1985.
S'adscriu al Departament d'Empresa i Coneixement, té personalitat jurídica pròpia i l'activitat que du a terme s'ajusta a l'ordenament jurídic privat.
AVANÇSA és l'entitat de la Generalitat de Catalunya encarregada d'impulsar la reconversió industrial del país i donar suport tècnic, administratiu i econòmic a les empreses.
La política industrial és prioritària per a la Generalitat de Catalunya i el Govern treballa decididament per tal de fomentar una indústria intensiva en innovació, en coneixement i plenament internacionalitzada.
Catalunya és un país amb una base sòlida de tradició industrial i, malgrat les conseqüències negatives de la crisi econòmica, el país s'ha mantingut actiu i ha liderat les polítiques industrials davant els reptes que s'han anat encarant: mitjançant AVANÇSA s'han assessorat projectes de viabilitat i s'ha participat en empreses amb dificultats per fer-les més competitives i ajudar-les en la seva expansió i creixement mitjançant una participació directa o bé cercant nous socis industrials.
Les actuacions en aquest sentit han contribuït a consolidar aquest teixit industrial competitiu de primer nivell.
La indústria ha tingut i encara té un paper clau en la vertebració de l'economia catalana des del punt de vista estructural.
La indústria del territori és transformadora, diversificada, flexible, formada i innovadora.
AVANÇSA s'implica i treballa conjuntament amb el teixit industrial i empresarial català per construir un model de creixement basat en el coneixement per crear llocs de treball de qualitat i per garantir un creixement sostingut i perdurable en tot el territori català.
Tanmateix, AVANÇSA col·labora amb els departaments de la Generalitat amb el desenvolupament d'accions transversals com ara el Pacte nacional per la indústria, amb la missió d'enfortir el sector industrial a Catalunya.
Els nous desafiaments que planteja el mercat actual fa que hi hagi una aposta ferma per la indústria 4.0 i que AVANÇSA, com a instrument actiu i de referència de la política industrial del Govern, centri els esforços a cooperar amb les empreses per endegar o consolidar els seus plans de negoci.
La missió d'AVANÇSA és impulsar companyies en diferents fases del seu cicle empresarial, per impactar i dinamitzar el territori català i per fomentar iniciatives d'innovació empresarial perquè es desenvolupin i creixin.
Consulta sobre el dret de vot dels catalans i les catalanes en situació de pandèmia
Revisió d'ofici instruïda per l'Ajuntament d'Amposta per a declarar la nul·litat de ple dret d'un decret d'alcaldia pel qual es va aprovar l'expedient núm. 9 de modificació del pressupost municipal de l'any 2020 per a la incorporació de romanents de crèdit no afectats
La Revista Española de la Función Consultiva publica les comunicacions de la Jornada "La revisió d'ofici en la doctrina de la Comissió Jurídica Assessora"
El 14 de juliol ha tingut lloc l'acte de lectura i avaluació de la tesi doctoral "La responsabilitat patrimonial de les administracions públiques per canvi d'ordenació urbanística i per l'anul·lació dels títols administratius habilitants, en vista de la doctrina de la Comissió Jurídica Assessora i de la jurisprudència del Tribunal Suprem".
El dia 14 de juliol de 2020 ha tingut lloc l'acte de presa de possessió de càrrec dels nous membres de la Comissió Jurídica Assessora